בודהיזם בישראל

דרך הבודהה, דרך חיים – קבוצת ערב שבועית בטבעון עם מאיר זוהר
2023-05-14 18:00 - 19:30, 2023-04-23 18:00 - 19:30, 2023-04-16 18:00 - 19:30, 2023-04-09 18:00 - 19:30, 2023-04-02 18:00 - 19:30, 2023-03-26 18:00 - 19:30, 2023-03-19 18:00 - 19:30, 2023-03-12 18:00 - 19:30 (Asia/Jerusalem) and 3 more dates | קריית טבעון, קריית טבעון
דרך הבודהה, דרך חיים
קבוצת לימוד ומדיטציה עם מאיר זוהר
קורס דהרמה — שיעורים בדרך הבודהה
ימי א’ 18:00-19:30 בקרית טבעון

~ ~ ~
הדהרמה (Dharma), דרך הבודהה, היא דרך חיים, דרך של קשב לחיים ברגע הזה – זו דרך של התבוננות נכוחה לעומק הדברים, והקשבה שלמה בחמלה בלב המצב האנושי.
במהלך הקורס נתנסה במדיטציה של תשומת-לב, היא קשב גוף-נפש ברגע הזה, ונלמד לפגוש גלויות את עובדות החיים, להשתחרר לחופשי מרעיונות מוטעים ובאמת להבין את טבע הדברים – אין דבר קבוע ונפרד, כך הם החיים; כך נלמד להתבונן ולהבין את הוויית הגומלין של החיים ואת הריקות של כל הדברים.
בנוסף נלמד אודות סמסארה ונירוואנה, אין-אני וקארמה, ועוד … נלמד לגלות חוכמה וחמלה בליבנו ובחיינו, ולהגשים אותן בפעולה קשובה בכל מצב חיים ממשי.
~~~
מאיר זוהר מלמד מדיטציה כדרך חיים. הוא למד וחי בקהילתו של תיק-נהאט-האן (Thich Nhat Hanh), והיה נזיר בודהיסט במשך תשע שנים.
כיום מאיר חי בקרית טבעון. הוא פוגש אנשים בסדנאות ומפגשים קבוצתיים, ומציע גם ליווי דרך אישי.
~~~
כל מפגש בקורס כולל התנסות במדיטציה של תשומת-לב, לימוד של דרך הבודהה כדרך חיים ברגע הזה, ושיח פתוח לשיתוף ושאלות.
הצטרפות של משתתפים חדשים תתאפשר לאחר שיחה עם מאיר – המתעניינים מוזמנים להצטרף לקבוצה ולהתנסות.
עם זאת, כדי לאפשר לימוד מעמיק אנחנו מבקשים מהנרשמים להיות מחויבים למסגרת של השתתפות המשכית.

הקבוצה נפגשת בימי ראשון 18:00-19:30

המפגשים מתקיימים בטבעון, בקבוצה קטנה בבית פרטי מרווח

דמי ההשתתפות בקורס הם 800 ₪ כל 10 שיעורים (שיעור ניסיון בתשלום של 80 ₪)

נדרשת הרשמה מראש — לשאלות ופרטים נוספים מוזמנים/ות להתקשר 052-684-0864 או ליצור קשר

קבוצת תרגול בתל אביב - פסיכולוגיה בודהיסטית - ניב אגם
2023-04-16 00:00 - 01:30
הקבוצה השבועית, שהחלה את דרכה בשנת 2016, מקיימת את המפגשים בימי שני בין השעות 18:00-19:30 בסטודיו יוגה רמה ברחוב השופטים 1 בתל-אביב.
מאז הקמתה, הקבוצה מונחית על-ידי ניב אגם, פסיכולוג קליני-מדריך, מייסד ויו”ר עמותת “בית חולמים”.
החל בשנת 2021, עם הבאתה לארץ של התוכנית הבינלאומית “16 הקווים המנחים” (16G), אשר פועלת משנת 2006 בלמעלה מ-20 מדינות, מתאמנת הקבוצה ברוח התוכנית, ששורשיה נטועים עמוק בבודהיזם בכלל ובמסורת המאהיאנה בפרט. התוכנית נותנת כלים מעשיים לשיפור חיי היומיום שלנו. על-ידי התבוננות באופן שבו אנו חושבות/ים, פועלות/ים ומתייחסות/ים לזולת ובאמצעות מדיטציית מיינדפולנס, מדיטציות אנליטיות וכלים נוספים, נוכל לטפח חיים ערכיים מלאי משמעות.
חלק מן המפגש מוקדש לתרגול מדיטציה וחלקו האחר מוקדש לקריאה משותפת של טקסטים ולשיח פתוח בו ניתן לשתף בחוויות מן התרגול המשותף בקבוצה, התרגול בבית ומן הלימוד באופן כללי. על-מנת לאפשר היווצרות של מרחב אינטימי המאפשר העמקה, ההשתתפות בקבוצה מתאימה למי שיכולות ויכולים להתחייב לתהליך של מספר חודשים לפחות.
תוכנית “16 הקווים המנחים” הובאה לארץ על-ידי עמותת “בית חולמים”, אשר פועלת בתחומי הרוח והחברה לבניה מחדש של הסולידריות החברתית ולסיוע לאוכלוסיות מוחלשות בענייני חינוך, רווחה ובריאות. התוכנית נכללת במאגר התוכניות של משרד החינוך במדינת ישראל (כולל מערכת גפ”ן). כל התרומות המתקבלות בעבור ההשתתפות בקבוצה מועברות לעמותת “בית חולמים”.
לפרטים נוספים ניתן לפנות לניב ב:
טלפון – 052-2392335
מייל – niv@dreamers.org.il

מפגש מקוון בסדרת מפגשי שבילים רבים דהרמה אחת: עזבו אותי מ״טבע הבודהה״ – למה רע לי אפילו כשטוב לי?
2023-03-31 10:00 - 12:30 | מפגש מקוון
התקיים ביום שישי, 31 במרץ 2023
בהשתתפות: יובל אידו טל, שרון חסיד אדמוני, מאיר זוהר, מנו כץ
יש מסורות בדרך הבודהיסטית המתעקשות כי לכולנו יש כבר עכשיו “טבע בודהה” – פוטנציאל מלא וזמין להגשמת התעוררות מלאה ושחרור מאי-נחת. זוהי הצבעה על כך שאיכותה האמיתית והנצחית של התודעה היא טוהר וערות.
“טבע הבודהה”, כך נאמר, הוא זה שמאפשר התעוררות. שהרי גם אם כרגע התודעה מכוסה בעננים של רגשות קשים ומטלטלים, הם אינם חלק בלתי נפרד ממנה. כמו להקת ציפורים בשמיים, שאחרי שחלפה, אינה משאירה כל עקבות וכתמים בחלל.
אנחנו שומעים, אך לא באמת מאמינים בכך, ויש לנו נימוק משכנע : “אז למה רע לי (לפחות לפעמים) אפילו כשטוב לי?”
במפגש זה נחקור את מושג “טבע הבודהה”, בהתייחסות לנושאים כמו:

מהו “טבע הבודהה”, מה הקשר שלו עם חוכמה וחמלה?
מה ניתן לעשות כאשר עולים אי-אמון והתנגדות כלפיו?
מה ערכו המעשי, כיצד ניתן להיעזר בו כאמצעי יעיל בהליכה בדרך?
מה נדרש כדי לפתח אותו להביאו לשלמות?
האם התרגול קודם להארה או שההארה קודמת לתרגול?

עלות המפגש: דאנה (תרומה כנדיבות הלב)

צעדים במסע אל ההארה השלמה - הנזיר יקי פלט - אונליין
2023-02-24 14:00 - 17:00 | בית גדי, בית גדי, קיבוץ תל-יצחק
התפתחות רוחנית היא מסע מרתק במחוזות התודעה. מסע זה מרתק ומאתגר אף יותר כאשר מטרתנו היא להשיג את ההארה השלמה, רמת התודעה הגבוהה ביותר. שמונים וארבעה אלף השיעורים שהבודהה לימד אחרי הגעתו להארה שלמה מלמדים בצורה ישירה ועקיפה את האמצעים הדרושים להתפתחות האישית שלנו כדי להגיע בדיוק לאותם הישגים רוחניים.
אטישה דיפמקרה, חכם הודי שחי בין המאה העשירית למאה האחת-עשרה, לקח את האוסף העצום של שיעוריו של הבודהה, שילב אותם עם פרשנויות שלימדו חכמים הודים, ויצר את המצגת הראשונה שמסבירה בצורה מאוחדת את הדרך המדורגת לשלמות רוחנית – מהשלב הראשון ועד הפיכתנו לבודהה.
לאמה צונגקאפה, מלומד טיבטי שחי במאה ה- 14-15, למד את כתביו של הבודהה, את הפרשנויות של אטישה ומלומדים הודים וטיבטים אחרים, ויצר את המדריך המפורט לדרך להארה.
המדריך מסביר את העקרונות ההומניסטיים האוניברסליים של חמלה ואהבת הזולת שהבודהיזם מושתת עליהם; את החוכמה של הבנת המציאות כפי שהיא, שבאמצעותה נוכל להשתחרר מסבל; ואת האמצעים המעשיים בעזרתם נוכל לפתח בתוכנו את האיכויות והתובנות הללו.
בעזרת תרגול אמצעים אלה נוכל לאמן את תודעתנו – לפתח ולהגביר אט-אט את החמלה, הנדיבות, הסבלנות, הענווה, ההתחשבות בזולת, אהבת הזולת ושאר הסגולות הטובות עד לשלמות; ולהפחית בהדרגה ברגשות העוכרים כמו כעס, איבה, קנאה, היקשרות, תשוקה, יהירות ועוד עד לסילוקם המוחלט.
תהליך העשייה הרוחנית מעניק לחיינו משמעות ומביא אתו תחושות של סיפוק ואושר. התקדמות בתרגול הרוח תקרב אותנו אל ההישג הרוחני הגדול מכול, אל המימוש המלא של הפוטנציאל שלנו, אל ההארה השלמה.
בסדרת המפגשים הקרובה יסקור הנזיר קארצון את המדריך של שלבי הדרך המדורגת להארה, ואת תרגול האמצעים המעשיים לפיתוח תובנותינו – בהסתמך על המדריך המקוצר של לאמה צונגקאפה: “שיר החוויות הרוחניות” (Songs of Spiritual Experience) .
השיעורים יתקיימו באמצעות אפליקציית הזום הקלה לתפעול בלינק הבא:
https://us04web.zoom.us/j/263073140‏
אנא התחברו חמש דקות לפני תחילת השיעור כדי שנוכל להתחיל בזמן. הנחיות לגבי אופן הפעלת תכנת הזום תוכלו לראות בתחתית העמוד.
אין צורך בהרשמה מראש. אפשר להצטרף באמצעות הלחיצה על הקישור הנ”ל במועד המפגש המקוון.
» את הקלטות המפגשים תוכלו לראות בערוץ היוטיוב שלנו – אנא לחצו כאן.

קבוצת תרגול במבשרת ציון - פסיכודהרמה - בעז עמיחי
2023-02-19 08:15 - 10:00 | מבשרת ציון, מבשרת ציון
ישנם שתי קבוצות תרגול בימי ראשון במבשרת ציון, הראשונה בין השעות 08:15-10:00 והשניה בין השעות 10:30-12:30
לפרטים נוספים נא לפנות במייל: broshim@tauex.tau.ac.il
ההתקשרות הינה ישירות עם מנחה הסנגהה

קבוצת תרגול בעין הבשור - ידידי הדהרמה
2023-02-16 19:30 - 21:30 | עין הבשור, עין הבשור, עין הבשור
הסנגהה הדרומית, נפגשת בימי חמישי בשעה 19:30 במושב עין הבשור, ולומדת כרגע לאם רים – לאמה צונגקאפה. עירית להב שמנהלת ומכינה את השיעורים לקבוצה, מתרגמת את כל הטקסטים לעברית.
לפרטים ניתן לפנות לעירית במייל iritla4@gmail.com או בטלפון 054-7917051

קבוצת תרגול בפרדס חנה - תובנה - נורית טולנאי
2023-02-16 19:00 - 20:30 | המסילה 2 – פרדס חנה, המסילה 2, פרדס חנה כרכור
קבוצת תרגול שבועית בפרדס חנה עם נורית טולנאי.
ימי חמישי.

תוכנית לימוד מתמשכת אונליין בזום – "הדהרמה שלימד הבודהה ואריגתה בחיי היום יום" - שלמה ש. שפרינגר
2023-02-16 18:30 - 20:30 | מפגש מקוון
חברים וחברות יקרים ויקרות!
אני שמח להזמין אתכם/ן לקורס מתמשך אונליין אותו אנחה בזום.
“הדהרמה שלימד הבודהה ואריגתה בחיי היום-יום” היא סדרה מתמשכת של שיעורי דהרמה אותם אמסור פעם אחת מדי שבוע. בשיעורים אלה אקנה בסיס רחב דיו ועמוק דיו כדי להבין וליישם בפועל את הדהרמה, התורה שלימד הבודהה. את השיעורים נלמד בעיקר מתוך דרשותיו המוקדמות של הבודהה בקאנון הפאלי, אולם מדי פעם נלמד גם מתוך שיעוריהם של מורי המהאיאנה באסכולותיהם השונות כמו של הצ’אן (זן)-בודהיזם, “הארץ השמחה (הטהורה)”, וכן הלאה.
בשיעורים הראשונים אסביר את טבעה של הדהרמה וכוונותיה, יחד עם עקרונות עיוניים ומעשיים של תרגול מדיטציה בישיבה כדי שכבר תוכלו ליישמם באופן מיטבי. גם אם חלק מכם בטוח שהוא יודע לתרגל מדיטציה בישיבה, אני בעצמי בטוח שלפחות כמה מן ההנחיות שאמסור תהיינה לכם לתועלת רבה.
מכיוון שהדהרמה אינה רק תרגול של התודעה במדיטציה בישיבה, אלא דווקא בעיקר אימון של התודעה בחיים היומיומיים, אנחנו נלמד את עקרונותיה של הדהרמה באופן עיוני יחד ובצמוד עם הנחיות ליישומים מעשיים שלהם, תוך כדי אריגתם שתי וערב בהתרחשויות ובמעשי היום-יום, והטמעתם בתודעתנו.
למי מתאימים השיעורים? ל כ ו ל ם ! לאלה המתחילים את צעדיהם הראשונים בדהרמה ולאלה הרואים בעצמם “מתקדמים”. גם אם אנחנו חושבים שאנחנו מתקדמים, נופתע עד מאוד לגלות כמה דברים מיטיבים ומועילים נוכל עוד ללמוד!
השיעורים הם בתשלום של 50 ש”ח עבור שיעור אחד של כשעתיים, או דאנה (תרומה) כפי יכולתם ונדיבותם של המשתתפים. אבל, ושימו לב, גם אם אין ביכולתכם לשלם או לשאת תרומה, אתם עדיין מוזמנים! כסף לעולם לא יהווה מעצור בשבילי מלמסור את הדהרמה לכל מי שנפשו עשוייה לחפוץ בה.
השיעורים יתחילו ביום חמישי הקרוב בתאריך ה-21 במאי ב-6:30 בערב ויסתיימו ב-8:30 בערב. באופן עקרוני אם לא יהיו שינויים בלתי צפויים השיעורים יימסרו באופן קבוע פעם בשבוע כל שבוע בערב של יום חמישי.
כדי להשתתף בשיעור עליכם להירשם כאן https://forms.gle/2wFwk8p6XGaviPn86 וכשעה או שעתיים לפני השיעור אשלח אליכם בדוא”ל את קישור הזום לפגישה, יחד עם פרטי הביט וחשבון הבנק שלי.
אשמח לראותכם! בברכתן של שלוש אבני החן של הבודהה, הדהרמה והסנגהה, שלמה ש. שפרינגר

קבוצת תרגול במכמורת - תובנה - שי דרורי
2023-02-16 18:15 - 19:30 | מכמורת, מכמורת, Israel
קבוצת ישיבה שבועית עם שי דרורי.
בימי ה׳
ישיבה מודרכת, שיחה ושאלות.
לפרטים: 054-7743830

קורס שנתי בחיפה – ללכת בדרך שלימוד הבודהה
2023-02-16 16:00 - 19:30
בהנחיית אסף פדרמן מורים אורחים

מתחילים בסוף אוקטובר, ימי חמישי 16:00-19:30 בחיפה.

יש עדיין מקומות – הצטרפו אלינו למסע משותף לחיבור הדהרמה לחיים, והעמקה בדרך.

ניפגש ל 25 מפגשים שבועיים + 4 ימי שישי.
** נתרגל מדיטציה, לא רק מיינדפולנס
** נקרא ונילמד טקסטים בודהיסטיים
** והכי חשוב – נתרגל בתוך יחסים, בלימוד משותף ופתוח וב-insight dialogue

למילוי טופס הרשמה והבעת עניין לחצו כאן

לפרטים נוספים על התוכנית:

https://mindfulness.co.il/2022/06/yearlong-program/

אם יש לכם נסיון קודם בתרגול, ואתם יכולים להגיע לחיפה בימי חמישי אחה”צ. בואו.

בתמונה: גואן ין, הבודהיסטווה של ההקשבה החומלת. פסל עץ סיני מפעים שצילמתי במוזאון הלאומי באמסטרדם.

קבוצת תרגול בתל אביב - תובנה - מולי גלזר
2023-02-16 09:30 - 11:30 | בית הסנגהה, עובדיה מברטנורה 21, תל אביב
קבוצת תרגול שבועית בבית הסנגהה בתל אביב עם מולי גלזר.
ימי חמישי.

קבוצת תרגול בקיבוץ נען - פסיכודהרמה - בעז עמיחי
2023-02-16 08:00 - 10:00 | קיבוץ נען, קיבוץ נען
לפרטים נוספים נא לפנות במייל: broshim@tauex.tau.ac.il
ההתקשרות הינה ישירות עם מנחה הסנגהה

קבוצת תרגול ברחובות - תובנה - אסף סטי אל בר ויהל אביגור
2023-02-15 20:30 - 22:30 | הרב מלצר 12 – רחובות, הרב מלצר 12, רחובות
קבוצת ישיבה שבועית ברחובות עם אסף סטי אל בר ויהל אביגור
בימי ד׳
לפרטים: אורית בן דוד 0523657527 oritbendavid@gmail.com

מפגש מקוון – קבוצת תרגול בהנחיית יהל אביגור
2023-02-15 20:00 - 22:30 | מפגש מקוון
קבוצת ישיבה מקוונת של עמותת תובנה:
בימי ד’ בין 20.00 – 22.30.
קבוצת ישיבה המונחית על ידי יהל אביגור.
הקבוצה מוקדשת לתרגול תובנה וטיפוח דרכי ראייה משחררות, המוליכות לראייה עמוקה יותר ויותר של הריקות של כל הדברים. אנחנו מתרגלים תרגולי מדיטציה שונים המעודדים תחושת חופש, פתיחות ואהבה כאן ועכשיו; מתוך שיחה עליהם אנחנו מטפחים מיומנויות של עבודה עם התודעה ומתוך הלימוד – גוזרים את התובנות המאפשרות שחרור עמוק אף יותר.
הקבוצה מיועדת לבעלי/ות נסיון מסויים בתרגול מדיטציה בודהיסטית.
לפרטים ניתן לשלוח מייל ליהל אביגור:
yahelavigur@gmail.com

קורס אונליין - המדריך לאורח חייו של הבודהיסטווה -מפגש שבועי בהנחיית אני לוסנג
2023-02-15 20:00 - 22:00
קבוצת דהרמה בפגישה שבועית מקוונת בת שעה עם מורתנו היקרה אני לוסנג, מדי יום רביעי ב-20:00.
אני לוסנג מלמדת עפ”י הטקסט הקלסי של המלומד ההודי מאסטר שנטידווה – המדריך לאורח חייו של הבודהיסטווה, כחלק ובמסגרת התוכנית הרב שנתית של מסלול הלימוד “המדריך לאורח חייו של הבודהיסטווה” .
“המדריך לאורח חייו של הבודהיסטווה” הינו אחד הטקסטים החשובים ביותר בבודהיזם הטיבטי, שחובר על ידי שאנטידווה, בן מלך ונזיר במאה השמינית. הוא מראה בדרך מובנית וברורה את התפתחות התודעה הניעורה ואת מעשיו של הבודהיסטווה, ישות שמקדישה את כל מחשבותיה ומעשיה לרווחתם של כל האחרים.
המפגש פתוח לכל וכולם/ן מוזמים להשתתף. במהלך המפגש תינתן אפשרות לשאלות.

קבוצת תרגול בגבעת ישעיהו - תובנה - אודליה וינברג פרי
2023-02-15 20:00 - 22:00 | גבעת ישעיהו, גבעת ישעיהו, גבעת ישעיהו
קבוצת ישיבה שבועית עם אודליה וינברג פרי
בימי ד׳
תרגול, שיחה וחקירה. מתאים למנוסים ולמתנסים
לפרטים: 052-5677207

קבוצת תרגול בכפר אורנים - פסיכודהרמה - עדה אבשלום
2023-02-15 20:00 - 21:30 | כפר אורנים, כפר אורנים

קבוצת תרגול בתל אביב - פסיכודהרמה - מאיה לאוב
2023-02-15 19:45 - 21:15 | פסיכודהרמה במרכז גוף נפש, שבטי ישראל 11, רמת השרון

קבוצה מקוונת ללימוד ותרגול בהנחיית הנזיר פניננדו - אונליין
2023-02-15 19:30 - 21:30
קבוצה מקוונת ללימוד ותרגול בהנחיית הנזיר פניננדו (נזיר ישראלי ממסורת התרוואדה). הקבוצה מתמקדת בבודהיזם המוקדם ויישומו בחיי היומיום. כל שיעור נפתח בתרגול מדיטציה וממשיך לקריאה ולימוד מהדרשות המוקדמות, הלא הן הסוטות של הקאנון הפאלי. בהיקו פניננדו, אשר בקיא ברקע ההיסטורי והתרבותי של הדרשות, מצליח להפיח בהן חיים והשיעורים הם כמו מסע חזרה לימי הבודהה. פעמיים נוספות בשבוע יש מפגש עצמאי של הקבוצה לתחזוק שגרת המדיטציה ודיון בחומר הנלמד. בנוסף, ניתנת אפשרות לשיחות אישיות עם הנזיר. הפעילות מתאימה לחדשים ולותיקים כאחד ואינה כרוכה בתשלום.
להצטרפות נא לפנות לשירה 052-898-7290

קבוצת תרגול לאחר אובדן ובתהליכי אבל - תל אביב - פסיכודהרמה - טלי הרמן מור
2023-02-15 19:30 - 21:00 | פסיכודהרמה במרכז גוף נפש, שבטי ישראל 11, רמת השרון
